విద్యుదయస్కాంత వర్ణపటం
కాంతి కాకుండా మిగిలిన విద్యుదయస్కాంత తరంగాలు క్రీ.శ 1800 సం.లో విల్లియం హెర్షెల్ అనే శాస్త్రవేత్త పరారుణ వికిరణాలు కనుగొనుటలో మొట్టమొదట తెలిసినవి. ఆయన గాజు పట్టకం నుండి వెలువదిన వర్ణపటంలో వివిధ రంగుల యొక్క ఉష్ణోగ్రతలను అధ్యయనం చేశాడు.అతడు ఎరుపు రంగు తర్వాత హెచ్చు ఉష్ణోగ్రతలను గమనించాడు.ఎరుపు రంగు తర్వాత కాంతి రంగులు కనిపించనప్పటికీ ఈ ఉష్ణోగ్రతా మార్పు రావటానికి కారణం "కెలోరిఫిక్ కిరణాలు" అని సైద్ధాంతీకరించాడు. ఆ తర్వాత సంవత్సరం జోహన్న్ రిట్టెర్ అనే శాస్త్రవేత్త పట్టకం నుండి వెలువడిన వర్ణపటంలో ఊదా రంగు ముందు కూడా కిరణాలు ఉన్నాయని గననించి వాటికి "రసాయన కిరణాలు" అని నామకరణం చేశాడు. (కొన్ని రసాయన చర్యల ద్వారా కంటికి కనబడని కిరణాలు ) ఈ కిరణాలు కంటికి కనిపించే ఊదారంగు వలె ఉన్నయని తెలియ జేసి తర్వాత వాటికి అతినీలలోహిత వికిరణాలు అని పేరు పెట్టాడు.
యూరీ ఒగనేసియన్
ఒగనేసియన్ "ఫ్లెరోవ్ లాబొరేటరీ ఆఫ్ నూక్లియర్ రియాక్షన్స్ (FLNR)" కు విజ్ఞానశాస్త్ర నాయకుడు. అతడు ఒక-పరమాణువు-ఒకే-ఒక-సారి నూక్లియో సింథసిస్ లో "కోల్డ్" సంలీనం (ఫ్యూజన్) ను 1970లో కనుగొన్నాడు. 1990ల చివరలో "హాట్" సంలీనాన్ని ఆవిష్కరించాడు. 2009లో అమెరికా సంయుక్త రాష్ట్రాలలోని శాస్త్రవేత్తలు "ఒగనేసియన్ బృందం" ఫ్లెరోవియం మూలకాన్ని ఒక దశాబ్దం ముందుగానే కనుగొన్నట్లు ధృవీకరించారు. అతడు కేంద్రక భౌతిక శాస్త్రంలో "ఐలాండ్స్ ఆఫ్ స్టెబిలిటీ" కి పరిశోధకుడు. అతడు "పాలసైట్లు" లో "ఆలివైన్" (మెగ్నీషియం ఖనిజం) ను శోధిస్తూ ప్రకృతిలో అధిక భార లోహాలనుకనుగొనే దిశగా పరిశోధనలు చేస్తున్నాడు.
2002 లో జాయింట్ ఇనిస్టిట్యూట్ ఫర్ నూక్లియర్ రీసెర్చ్ వద్ద రష్యా మరియు అమెరికన్ శాస్త్రవేత్తల బృందం ఒగానెస్సాన్‌ పరమాణువులు మొదటిసారి విఘటనం చెందుటను పరిశీలించారు. అమెరికన్ శాస్త్రవేత్తలు కలిగిన "ఓక్ రిడ్జ్ నేషనల్ లేబొరేటరీ, టెన్నెస్సీ" మరియు "లారెన్స్ లివెర్‌మోర్ నేషనల్ లాబొరేటరీ, కాలిఫోర్నియా" బృందాలకు ఒగనేసియన్ నాయకత్వం వహించాడు. అంతర్జాతీయ శుద్ధ మరియు అనువర్తిత రసాయన శాస్త్ర సంఘం (IUPAC) 2016 నవంబరులో ఆవర్తన పట్టికలోని 118 మూలకానికి ఒగనేసియన్ గౌరవార్థం "ఒగనేసన్" అని నామకరణం చేసింది. ఈ ప్రకటనకు ముందు 12 మూలకాలకు మనుష్యుల పేర్లతో నామకరణం చేసారు. కానీ వాటిలో సియాబోర్గియం మూలకానికి మాత్రం గ్లెన్ టి.సీబోర్గ్ అనే వ్యక్తి బ్రతికుండగా నామకరణం చేసారు.